సుబ్రహ్మణ్య భారతి(Subrahmanya Bharati) By Dr. Avantsa Somasundar - తెలుగు పుస్తకాలు Telugu books - Kinige
తమిళభాషలో ఆధునిక వచనవికాసం 18న శతాబ్దారంభం నుంచీ కలిగింది. సుబ్రహ్మణ్యభారతి గొప్ప దేశభక్తుడు; సంఘకర్త. సమాజాభివృద్ధి కోసం తన బ్రతుకునే మీదు కట్టుకున్నవాడు. వచనరచలను సులభగ్రాహ్యాలుగాను, మనస్సుకు హత్తుకొనే రీతిలోనూ, భారతి రచించాడు.
ప్రాధాన్యత గల వచన రచనలు చేసినా, ఇప్పటి వరకూ ఆంగ్లం ద్వారా గానీ, సోదర భాషల ద్వారా గానీ భారతి కవితలకే ప్రచారం కలిగించబడింది. ఆయన కవితల గురించే పరిశీలనా వ్యాసాలు వ్రాయబడ్డాయి. ఇట్టి పరిస్థితిలో, నేషనల్‌ బుక్‌ ట్రస్టు వారు, తమిళ భాషలో నిష్ణాతులైన ఆచార్య చల్లా రాధాకృష్ణ శర్మను నియమించి, తెలుగులో భారతి వచన రచనలను అనువదింపచేయడం అదృష్టమే. నూట ఏభై పుటల ఆ గ్రంథం భారతి సాహిత్యాన్ని అధ్యయనం చేయతలచిన వారికి విందు చేస్తుంది.
ప్రతి అక్షరంలోనూ భారతి దేశ భక్త హృదయం విస్పష్టంగా దర్శనమిస్తుంది. సమాజాన్ని సంస్కరించాలనే ఆర్తి ప్రతి అక్షరంలోనూ ఆర్థ్రంగా నిలుస్తుంది.
సుబ్రహ్మణ్య భారతి సామాన్య జనంలో సామాన్యుడిగా కలసిపోయినవాడు. రైతులతోనూ, కూలీలతోనూ శ్రామిక జనులందరితోనూ భుజాలు రాసుకుంటూ మసలినవాడు. ఆయన కథలు చదివితే-సామాజికుల సంవేదనలు ఎంత విస్పష్టంగా రూపుతొడుక్కున్నాయో ద్యోతకమవుతుంది.
మహాకవి సుబ్రహ్మణ్య భారతి రచనలలో సామాజిక వాస్తవికత రుచివంతంగా చిత్రించబడింది. సాధారణ వ్యాసంలో సైతం కళామయ స్పృహ ఆయత్తమైంది. జీవితం జీవనీయమేనన్న పవిత్ర సందేశం అక్షరాక్షరరంలోనూ తళతళలాడుతుంది. కులాల మెట్లు కట్టుకున్న హైందవ సమాజం పునాది లేని భవనంలా ఎలా కూలిపోనున్నదో డెభ్భై ఏళ్ళ క్రితమే భారతి చిత్రించగలగడం మనకు ఆశ్చర్యం కలుగుతుంది. మతాల అడ్డు గోడలతో గాలీ వెలుతురూ సోకక ఎలా కృశించి పోతున్నదో చూసి ఆయన ఎంతగానో ఆక్రోశించాడు! అందుకే భారతి వచన రచనా శక్తికి మరణం లేదు. కాలం ఎగజిమ్మిన దుమ్మూ ధూళీ దానికంటవు.
subrahmanya bhaarati(Subrahmanya Bharati) By Dr. Avantsa Somasundar - telugu pustakaalu Telugu books - Kinige
tamilabhaashalo aadhunika vachanavikasam 18na sataabdaarambham nunchi kaligindi. subrahmanyabhaarati goppa deshabhaktudu; sanghakarta. samaajaabhivruddhi kosam tana bratukune meedu kattukunnavadu. vachanarachalanu sulabhagraahyaalugaanu, manassuku hattukone reetiloonuu, bhaarati rachinchaadu.
praadhaanyata gala vachana rachanalu chesina, ippati varakuu aanglam dwara gaanee, sodara bhashala dwara gaanee bhaarati kavitalake prachaaram kaliginchabadindi. aayana kavitala gurinche pariseelanaa vyaasaalu vraayabaddaayi. itti paristhitilo, neshanalne buke trustu vaaru, tamila bhashalo nishnaatulaina aachaarya challa radhakrishna sarmanu niyaminchi, telugulo bhaarati vachana rachanalanu anuvadimpacheyadam adrushtame. noota ebhai putala aa grandham bhaarati saahityaanni adhyayanam cheyatalachina vaariki vindu chestundi.
prati aksharamloonuu bhaarati desha bhakta hrudayam vispashtamgaa darsanamistundi. samaajaanni samskarinchaalane aarti prati aksharamloonuu aardhramgaa nilustundi.
subrahmanya bhaarati saamaanya janamlo saamaanyudigaa kalasipoyinavaadu. raitulatoonuu, kuuliilatoonuu shraamika janulandaritoonuu bhujalu rasukuntu masalinavadu. aayana kathalu chadivite-saamaajikula samvedanalu entha vispashtamgaa rooputodukkunnaayo dyotakamavutundi.
mahakavi subrahmanya bhaarati rachanalalo saamaajika vaastavikata ruchivantamgaa chitrinchabadindi. saadhaarana vyaasamlo saitam kalamaya spruha aayattamaindi. jeevitam jeevaneeyamenanna pavitra sandesam aksharaakshararamloonuu talatalalaadutundi. kulaala metlu kattukunna haindava samajam punaadi laeni bhavanamla ela kooliponunnado debhbhai ella kritame bhaarati chitrinchagalagadam manaku aascharyam kalugutundi. mataala addu godalatho gaali veluturuu sokaka ela krusinchi potunnado chusi aayana entagaano aakrosinchaadu! anduke bhaarati vachana rachana saktiki maranam ledu. kaalam egajimmina dummuu dhooli daanikantavu.